Gandia va acollir la presentació de TaPalma 2019
12 novembre 2019

## Gandia va acollir la presentació de TaPalma 201912 novembre 2019Última actualització: 14 juliol 2025

![](../gestion/img/_AO_0768-copia.jpg)  
  

El jardí de la Casa de la Marquesa va acollir ahir la presentació Tapalma 2019. Una iniciativa que se celebra a finals d'aquest mes a la ciutat mallorquina i que va tindre com a objectiu donar a conéixer l'esdeveniment gastronòmic més important de les Balears que consisteix en un concurs i una ruta de tapes i còctels a la ciutat durant el mes de novembre, així com estrényer llaços entre les dues destinacions turístiques per tal d'aprofitar sinergies i ajudar al sector de la restauració en temporada baixa.  
  
A la presentació han assistit el regidor de Turisme de l'Ajuntament de Gandia, Vicent Mascarell, juntament amb la directora general de Turisme de l'Ajuntament de Palma, Maria Isabel González així com el president de Restauració Mallorca Caeb, Alfonso Robledo i en representació de Grup Armas Trasmediterránea, la delegada de la naviliera a València i Gandia, Felícitas Gutiérrez i Juan Carlos Díaz Lorenzo. Al costat de tots ells han estat presents els principals representants del sector turístic i gastronòmic de la ciutat.  
  
Durant els parlaments el regidor de Turisme de Gandia, **Vicent Mascarell**, ha agraït als organitzadors i als patrocinadors principals, Grup Armes Trasmediterránea i Ajuntament de Palma, "_aquesta iniciativa que ens permet conéixer la gastronomia de les illes i que ens obre una oportunitat per intercanviar experiències entre Gandia i Palma_".  
Així mateix, durant la trobada Mascarell va plantejar als representants de les illes realitzar una presentació del Concurs Internacional de Fideuà de Gandia a Palma, aspecte que va ser valorat molt positivament pels responsables de l'organització de l'esdeveniment balear.  
  
Per la seua banda, Maribel González ha agraït a l'Ajuntament de Gandia la seua col·laboració. Esperem, ha dit la directora general, "veure-us a Palma gaudint d'aquesta cita gastronòmica i poder compartir amb vosaltres experiències tan positives com Tapalma que per al nostre sector de restauració, en una època de poca afluència de públic, és un impuls important".

[Twittear](https://twitter.com/share)